ועדת הכספים, כנסת 18, פרוטוקול מספר 214, 2009-11-30 11:05

משה גפני: אני פותח את ישיבת ועדת הכספים בצו נכי רדיפות הנאצים (שינוי שיעור התגמולים), התש"ע-2009.

גדעון גבע: אנחנו מבקשים מוועדת הכספים לאשר צו כדי להעלות את התגמולים שמקבלים ניצולי השואה בשיעור של 3 אחוזים.

משה גפני: לא 4 אחוזים?

גדעון גבע: 3 אחוזים.

מירב תורג'מן: בין שלושה לארבעה אחוזים.

משה גפני: רטרואקטיבית.

גדעון גבע: כן.

משה גפני: ממתי?

גדעון גבע: מאוקטובר 2008.

גדעון גבע: הנושא הזה עלה בוועדת הכספים כבר כמה פעמים.

גדעון גבע: בהתאם לחוק התגמולים שמקבלים ניצולי השואה צמודים להסכמי שכר, לטבלאות שכר של עובדי המדינה.

גדעון גבע: בנוסף לכך הם צמודים לתוספת שנקראת מדד קהילתי שהיא שוות ערך לתוספת השכר הממוצע.

גדעון גבע: מי שמחשב את התוספת הזאת זה משרד הביטחון שמעניק את התוספות האלה לנכי צה"ל ואנחנו גם צמודים אליהם.

גדעון גבע: באותם מועדים ובאותם שיעורים שמשרד הביטחון מעדכן את התגמולים לנכי צה"ל, אנחנו מעדכנים את התגמולים לניצולי השואה.

משה גפני: תודה רבה.

משה גפני: יש מישהו שרוצה להתייחס?

נח פלוג: יש שתי בעיות כאשר האחת היא המדד הקהילתי והשנייה היא בעיה של החלטת הממשלה.

נח פלוג: יש שני עדכונים כאשר עדכון אחד הוא עדכון בהתאם לעדכון משרד הביטחון, העדכון הקהילתי, והעדכון השני הוא עדכון לעומת התשלומים שמשלמת ממשלת גרמניה לפי ה-PEG, לפי החוק הגרמני.

נח פלוג: ועדת דורנר קבעה שבכל תקופה ובכל זמן התשלום בארץ צריך להיות 75 אחוזים מהתשלום בגרמניה.

נח פלוג: בדצמבר 2008 ממשלת גרמניה עדכנה את התשלומים לנכי רדיפות הנאצים ב-5,9 אחוזים רטרואקטיבית מה-1 ביולי 2008.

נח פלוג: אנחנו עדכנו את זה ממאי 2009.

נח פלוג: זאת אומרת, אנשים הפסידו כאן תקופה גדולה.

נח פלוג: ועדת דורנר קבעה שאמנם העדכון במאי אבל התשלום צריך להיות רטרואקטיבית מה-1 בינואר.

נח פלוג: זאת אומרת, כאן ארבעה חודשים האנשים קיבלו פחות מאשר נקבע בהחלטת והמלצת ועדת דורנר שאושרה על ידי הממשלה.

משה גפני: תודה רבה.

משה גפני: יש עוד מישהו שרוצה להתייחס?

משה גפני: איך אתם תשלמו את התשלום הרטרואקטיבי?

גדעון גבע: נשלם באמצעות התגמולים השוטפים.

משה גפני: אתם תשלמו את זה באופן חד פעמי?

משה גפני: זאת אומרת, אתם תעבירו את זה בתשלום אחד או בכמה תשלומים?

גדעון גבע: את ההפרשים נשלם בתשלום אחד והתגמולים יעלו באופן שוטף ב-3 אחוזים.

משה גפני: מה אתה יכול להשיב למר פלוג על מה שהוא אמר?

משה גפני: הוויכוח הנצחי כאן.

גדעון גבע: הנושא הזה גם עלה בדיון הקודם כאשר באנו לאשר את הצו.

גדעון גבע: אנחנו פועלים בהתאם להחלטת הממשלה ולאישור של ועדת הכספים לצו לפיו אנחנו מעדכנים את התגמולים לפי ועדת דורנר.

גדעון גבע: ב-1 במאי 2009 אנחנו עדכנו.

גדעון גבע: הנוסחה קובעת שאנחנו משלמים 85 אחוזים מהגמלה שבתוקף, שהגרמנים משלמים, בכפוף לשער היורו שתקף בממוצע של ארבעה חודשים קודם.

גדעון גבע: זאת הנוסחה.

גדעון גבע: זאת נוסחה שאושרה על ידי ועדת הכספים וזאת נוסחה בה עדכנו ב-1 למאי את התגמולים.

גדעון גבע: הייתה טענה למרכז הארגונים בנושא הזה והתקיים דיון במשרד האוצר.

גדעון גבע: הצענו להם הצעה כלשהי ומאז הם לא חזרו אלינו.

משה גפני: מה ההצעה?

גדעון גבע: הצענו להם שהם יחליטו איזה מועד הם רוצים שבו אנחנו נעדכן את התגמולים.

גדעון גבע: אם לא נוח להם ה-1 במאי והם רוצים מועד אחר, נמצא מועד אחר.

גדעון גבע: מאז הם לא חזרו אלינו.

נח פלוג: אנחנו רוצים כפי שכתוב בוועדת דורנר.

נח פלוג: זאת אומרת, הגרמנים מעדכנים את הרנטות של אלה שמקבלים מגרמניה אחרי החלטה של הממשלה שמסכמת את העלאת השכר עם איגוד עובדי המדינה.

נח פלוג: הרנטה הגרמנית צמודה לשכר עובדי המדינה.

נח פלוג: השנה למשל הם עוד לא סיימו את המשא ומתן.

נח פלוג: אנחנו רוצים שכפי שקובעים בגרמניה, כך זה יהיה בארץ.

משה גפני: הנה, קיבלת תשובה.

נח פלוג: דיברתי עם רביב סובל, המשנה לממונה על אגף התקציבים, והוא אמר שהוא יחזור עם ההצעה.

משה גפני: והוא לא חזר.

נח פלוג: הוא לא חזר.

גדעון גבע: לא, זה לא מדויק שרביב סובל היה צריך לחזור אליהם.

גדעון גבע: הם היו צריכים לחזור עם תשובה להצעה שלנו.

נח פלוג: השבוע דיברתי אתו.

גדעון גבע: אם כן, אולי אני לא מעודכן.

קריאה: זאת סתם סחבת.

משה גפני: מר פלוג, אתם רוצים שנאשר את הצו?

נח פלוג: הצו הזה, כן.

נח פלוג: אנחנו מבקשים דיון.

משה גפני: הבנתי.

משה גפני: אני מבקש, אם אפשר, שאתם תתנו להם תשובות תוך שבוע והם ייתנו לכם תשובות תוך שבוע.

משה גפני: אני מבקש עד סוף שבוע הבא לומר לי מה עלה בתום הדיון הזה.

משה גפני: אם יש בעיה עם הטלפונים עם רביב סובל או עם נח פלוג, יש לנו הנהלת ועדה ומזכירות ועדה מאוד יעילה, ואם יהיו בעיות עם הטלפונים, אנחנו נסדר את זה עד סוף שבוע הבא.

משה גפני: אני לא רוצה בצו הבא שיגיע לכאן את הוויכוח הזה.

משה גפני: זה ויכוח עקר ומיותר.

משה גפני: יש נכונות מצד משרד האוצר, צריך ללכת לקראת האנשים שעוסקים בעניין הזה, נכי רדיפות הנאצים.

משה גפני: צריך לעשות לגבי העדכון והוויכוח הזה צריך להסתיים עד סוף שבוע הבא.

משה גפני: יש הערות על זה?

מירב תורג'מן: לא.

משה גפני: אנחנו מצביעים על צו נכי רדיפות הנאצים (שינוי שיעור התגמולים), התש"ע-2009.

משה גפני: מי בעד הצו?

משה גפני: ה צ ב ע ה הצו אושר פה אחד תודה רבה.